Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Рақымшылық жасау туралы**

Осы Заң қоғам мен мемлекет тарапынан бір реттік мейірімділік пен ізгілік актісі бола отырып, 2022 жылғы қаңтардағы қайғылы оқиғаларға байланысты және қоғамдық келісімді сақтау мақсатында қабылданды.

**1-бап. Рақымшылық жасау қолданылатын адамдар**

Осы Заң Қазақстан Республикасының аумағында 2022 жылғы 4-7 қаңтар аралығында жаппай тәртіпсіздіктерге не олардың жолын кесу кезінде Қазақстан Республикасының 2014 жылғы 3 шілдедегі Қылмыстық кодексінің мынадай баптарында көзделген қылмыстық құқық бұзушылықтар жасаған адамдарға қолданылады:

102-бап (Қажеттi қорғаныс шегiнен шығу кезiнде жасалған адам өлтіру);

103-бап (Қылмыс жасаған адамды ұстап алу үшiн қажеттiшаралар шегінен шығу кезiнде жасалған адам өлтiру);

104-бап (Абайсызда қазаға ұшырату);

106-баптың (Денсаулыққа қасақана ауыр зиян келтiру) бірінші және екінші бөліктері;

107-бап (Денсаулыққа қасақана ауырлығы орташа зиян келтiру);

112-бап (Қажеттi қорғаныс шегiнен шығу кезiнде денсаулыққа ауыр зиян келтiру);

113-бап (Қылмыс жасаған адамды ұстап алу кезiнде денсаулыққа ауыр зиян келтiру);

114-бап (Денсаулыққа абайсызда зиян келтiру);

115-бап (Қорқыту);

119-бап (Қауiптi жағдайда қалдыру);

131-бап (Қорлау);

132-бап (Кәмелетке толмаған адамды қылмыстық құқық бұзушылықтар жасауға тарту);

149-бап (Тұрғынжайға қолсұғылмаушылықты бұзу);

155-бап (Бейбіт жиналысты ұйымдастыруға, өткізуге немесе оған қатысуға кедергі жасау);

157-бап (Ереуiлге қатысуға немесе ереуілге қатысудан бас тартуға мәжбүрлеу);

187-бап (Ұсақ-түйек жымқыру);

188-бап (Ұрлық);

191-бап (Тонау);

192-бап (Қарақшылық);

196-бап (Көрiнеу қылмыстық жолмен табылған мүлiктi иемдену немесе өткізу);

200-бап (Автомобильдi немесе өзге де көлiк құралын жымқыру мақсатынсыз құқыққа сыйымсыз иеленіп алу);

202-бап (Бөтеннің мүлкін қасақана жою немесе бүлдiру);

204-бап (Бөтеннің мүлкін абайсызда жою немесе бүлдіру);

207-бап (Ақпараттық жүйенің немесе телекоммуникациялар желісінің жұмысын бұзу);

252-бап (Жекеше күзет қызметтерi қызметшiлерiнiң өкiлеттiктерiн асыра пайдалануы);

269-1-бап (Күзетілетін объектіге заңсыз кіру);

272-баптың (Жаппай тәртiпсiздiк) бірінші бөлігі, егер бұл әрекетті кәмелетке толмаған жасаса;

272-баптың (Жаппай тәртiпсiздiк) екінші және үшінші бөліктері;

273-бап (Терроризм актiсi туралы көрiнеу жалған хабарлау);

274-бап (Көрінеу жалған ақпарат тарату);

287-бап (Қаруды, оқ-дәрiлердi, жарылғыш заттарды және жарылыс құрылғыларын заңсыз иемдену, беру, өткiзу, сақтау, тасымалдау немесе алып жүру);

288-бап (Қаруды заңсыз жасау);

291-бап (Қаруды, оқ-дәрілердi, жарылғыш заттар мен жарылыс құрылғыларын жымқыру не қорқытып алу);

293-бап (Бұзақылық);

294-бап (Тағылық);

345-бап (Көлiк құралдарын басқаратын адамдардың жол жүрісі немесе көлiк құралдарын пайдалану қағидаларын бұзуы);

350-бап (Көлiк құралдарын немесе қатынас жолдарын қасақана жарамсыздыққа келтiру);

371-бап (Салғырттық);

378-бап (Билік өкiлiн қорлау);

379-бап (Билік өкіліне бағынбау);

380-бап (Билік өкіліне қатысты қорқыту немесе күш көрсету әрекеттері);

381-бап (Прокурордың қызметiне кедергi жасау және оның заңды талаптарын орындамау);

384-бап (Құжаттарды заңсыз алып қою, құжаттарды, мөртабандарды, мөрлердi жымқыру, жою, бүлдіру немесе жасыру);

389-бап (Өзiнше билiк ету);

400-бап (Бейбіт жиналыстарды ұйымдастыру және өткізу тәртібін бұзу);

401-бап (Соғыс уақытында немесе төтенше жағдай кезінде тыйым салынған ереуiлге басшылық ету, ұйымның жұмысына кедергi жасау);

402-бап (Сот заңсыз деп таныған ереуілге қатысуды жалғастыруға арандататын әрекеттер);

414-бап (Көрiнеу заңсыз ұстап алу, күзетпен қамауға алу немесе күзетпен ұстау);

415-бап (Айғақтар беруге мәжбүрлеу);

432-бап (Қылмысты жасырып қалу);

433-бап (Қылмыстық құқық бұзушылықты жасыру);

434-бап (Қылмыс туралы хабарламау);

441-бап (Бөлімді немесе қызмет орнын өз бетімен тастап кету);

453-бап (Қызметке салғырт қарау).

**2-бап. Рақымшылық жасау қолданылмайтын адамдар**

Осы Заңның күші:

1) террористік қылмыстар жасаған;

2) экстремистік қылмыстар жасаған;

3) азаптаулар жасаған;

4) кәмелетке толмағанның он төрттен он сегіз жасқа дейінгі кәмелетке толмағанға қатысты осындай қылмыс жасаған жағдайды қоспағанда, кәмелетке толмағандардың жыныстық тиіспеушілігіне қарсы қылмыстар жасаған;

5) мемлекетке опасыздық жасаған;

6) сыбайлас жемқорлық қылмыстар жасаған;

7) осы қылмысты кәмелетке толмағандар жасаған жағдайды қоспағанда, жаппай тәртіпсіздіктер ұйымдастыруды жасаған;

8) қылмыстардың қайталануы немесе қылмыстардың қауiптi қайталануы кезінде жаза тағайындалған адамдарға қолданылмайды.

**3-бап. Рақымшылық жасауды қолдану шарттары, тәртібі және іске асыру жөніндегі шаралар**

1. Рақымшылық жасауға жататын адамдарға қатысты қылмыстық теріс қылықтар, онша ауыр емес, ауырлығы орташа қылмыстар туралы іс жүргізудегі қылмыстық істерді қылмыстық процесті жүргізетін орган осы Заңның 1-бабында көрсетілген қылмыстық құқық бұзушылықтар бөлігінде қылмыстық жауаптылықтан босата отырып, тоқтатуға тиіс.

2. Рақымшылық жасауға жататын сотталғандар осы Заңның 1-бабында көрсетілген қылмыстық теріс қылықтар, онша ауыр емес, ауырлығы орташа қылмыстар жасағаны үшін жазадан (негізгі және қосымша) немесе одан әрі өтеуден босатылады.

3. Осы Заңның 1-бабында көрсетілген ауыр қылмыстар жасағаны үшін сот тағайындаған негізгі жаза рақымшылық жасауға жататын адамдарға төрттен үшке, аса ауыр қылмыстар бойынша – жартысына қысқартылады.

Бұл ретте, егер сотталған адамға осы Заң қолданысқа енгізілген күні бір жылдан аспайтын жазаны өтеу қалса, негізгі жаза оның барлық өтелмеген мерзіміне қысқартылады.

4. Осы Заңның 1-бабында көрсетілген онша ауыр емес, ауырлығы орташа қылмыстары үшін жазасын өтеген немесе оны одан әрі өтеуден босатылған рақымшылық жасауға жататын адамдардан сотталғандығы алынады.

5. Қылмыстық процесті жүргізетін органдар, сондай-ақ жазаны орындайтын мекемелер мен органдар заңнамада белгіленген тәртіппен осы Заң қолданысқа енгізілген күннен бастап алты ай ішінде оның орындалуын қамтамасыз етуге шаралар қабылдайды.

6. Қазақстан Республикасының Үкіметі және облыстардың, республикалық маңызы бар қалалар мен астананың жергілікті атқарушы органдары мекемелерден босатылған еңбекке жарамды адамдарды жұмысқа орналастыруды қамтамасыз ету және оларға Қазақстан Республикасының заңнамасына сәйкес әлеуметтік және өзге де көмек көрсету, сондай-ақ рақымшылық жасау бойынша жазадан босатылған белгiлi бiр тұрғылықты жері жоқ адамдарды өмірлік қиын жағдайда қалған адамдарды әлеуметке қосу орталықтарына орналастыру жөнінде шаралар қабылдайды.

**4-бап. Осы Заңды қолданысқа енгізу тәртібі**

Осы Заң алғашқы ресми жарияланған күнінен бастап қолданысқа енгiзiледi.

**Қазақстан Республикасының**

**Президенті**